Kriminalsjef Foyle

Kriminalsjef Foyle (orig: Foyle's War) er en britisk fjernsynsserie som gikk på ITV fra 2002 til 2015. Serien foregår under andre verdenskrig i Hastings i England, der detektiv Christopher Foyle forsøker å fange forbrytere som utnytter forvirringen krigen har skapt. Hovedrollen spilles av Michael Kitchen. 

Den ble skapt av forfatteren Anthony Horowitz og kjøpt av ITV etter at den kjente serien Inspektør Morse tok slutt i 2000.

Serien har også vært vist på NRK.

Oversikt

Serien foregår under andre verdenskrig i Hastings i England, der detektiv Christopher Foyle (Michael Kitchen) forsøker å fange forbrytere som utnytter forvirringen krigen har skapt. Foyle ledsages av sin sjåfør Samantha «Sam» Stewart (Honeysuckle Weeks) og detektiv Paul Milner (Anthony Howell).

Foyle, en enkemann, er stille, metodisk og svært observant og blir ofte undervurdert av sine motstandere. Mange av hans saker vedrører krigsprofitering, svartebørs og mord. Foyle etterforsker ofte høyt rangerte offiserer i det britiske hæren eller etterretningstjenestene; folk som gjerne ser at han passer sine egne saker i stedet for å gå dem etter i sømmene.

Hver episode er som regel avsluttende. Enkelte er fortsettende, som de som omhandler karrieren til hans sønn Andrew (spilt av Julian Ovenden), jagerflyger i Royal Air Force.

Sju sesonger ble produsert mellom 2002 og 2010. De siste tre episodene fra den sjuende sesongen ble vist i Norge på NRK i april 2011 med den siste episoden i denne sesongen, 'The Hide', vist langfredag. Sesong åtte vil bli sendt i Storbritannia i 2013.

Episoder
+  Sesong  Vist  Episode 1  Episode 2  Episode 3  Episode 4  Handlingsår Sesong 1 2002  The German Woman  The White Feather  A Lesson in Murder  Eagle Day  Mai–august  1940 Sesong 2 2003  Fifty Ships  Among the Few  War Games  The Funk Hole  September–oktober 1940 Sesong 3 2004  The French Drop  Enemy Fire  They Fought in the Fields  War of Nerves  Februar–juni 1941 Sesong 4 2006/2007 Invasion   Bad Blood  Bleak Midwinter  Casualties of War   April 1942–mars 1943  Sesong 5 2008 Plan of AttackBroken SoulsAll Clearingen April 1944–mai 1945 Sesong 6 2010 The Russian HouseKilling timeThe Hideingen Juni –august 1945 Sesong 7 2013  The Eternity Ring  The Cage  Sunflower ingen august 1945 – Januar 1946 Sesong 8 2015  High Castle  Trespass  Elise ingen 1946

 Hovedrolleinnehavere

+ Faste og ofte opptredende karakterer i Kriminalsjef Foyle Navn  Rang eller rolle  Episoder  Spilt av Christopher Foyle  Detective Chief Superintendent  alle  Michael Kitchen Paul Milner  Detective Sergeant  alle  Anthony Howell Samantha Stewart  Politisjåfør, MTC alle  Honeysuckle Weeks Andrew Foyle  DCS Foyles sønn, RAF befal  1, 4, 6, 8, 10, 19 Julian Ovenden Hugh Reid  Uniformed Superintendent  2, 3, 4 Michael Simkins Jane Milner  DS Milners kone (senere forlatt)  2, 3, 5, 15 Mali Harries Fishans  Police Constable  2, 4 Fergus Webster Eric Rivers  Police Sergeant  5, 7, 9, 10, 12 Geoffrey Freshwater Turner  Wing Commander (Andrews overordnede)  6, 10 Martin Turner Hilda Pearce  Special Operations Executive  7, 9, 19 Ellie Haddington Alistair Rose  Assistant Commissioner  8, 12 Corin Redgrave Perkins  ARP Warden 12, 15, 16 Tony Turner Ian Brooke  Police Sergeant  13, 15, 16 Jay Simpson Joe Farnetti  Soldat (private) i USAs hær; Sams kjæreste  13, 14 Jonah Lotan Edith Ashford  Milners kjæreste  14, 15, 19  Caroline MartinAubrey Stewart  Samanthas onkel  9, 17 Brian Poyser

Christopher Foyle
Foyle (Michael Kitchen) introduserer seg bestandig med frasen «Mitt navn er Foyle; jeg er politimann.»  Dette er typisk for den beskjedenhet, høflighet og presise tale han oppviser gjennom hele serien. Foyle har vært enkemann i lang tid; han har én sønn, Andrew, som han er på svært god fot med. Foyles bekymring for sønnen er et gjennomgangstema for hele serien.

Paul Milner
Milner (Anthony Howell) var politimann før krigen, men forlot tjenesten for å tjenestegjøre i de britiske styrker. Her mistet han det ene benet (i en operasjon i Trondheim).  Foyle oppfordrer ham til å komme tilbake til politiet. Kona Jane har problemer med å godta Milners skade og forlater ham etter hvert. Hun kommer tilbake ("Bleak Midwinter") men blir myrdet før de blir gjenforenet. Milner gifter seg senere på ny.

Samantha Stewart
Sam (spilt av Honeysuckle Weeks) verver seg i Transportkorpset ved krigens utbrudd. Hun blir overført til politiet som sjåfør på grunn av mannskapsmangel. Hun blir Foyles sjåfør. Hun liker politiarbeidet og gir ofte råd til Foyle og Milner.

Sam blir etter hvert god venn med Andrew Foyle og senere også hans kjæreste. De to går fra hverandre, men gjenforenes i siste episode "All Clear".

Andrew Foyle
Andrew Foyle (spilt av Julian Ovenden) er Christopher Foyles eneste sønn.  Ved krigens utbrudd var han student men vervet seg til RAF i "The German Woman". Han er med i flere kamphandlinger, blir skadet og deserterer også på et tidspunkt. Etter hvert blir han overført til en treningsenhet. Han er sammen med Sam Stewart litt til og fra, men i siste episode ser deres forhold ut til å gå bra.

Historisk nøyaktighet
Serien er kjent for sine nidkjære historiske detaljer og dramaet drives ofte frem av faktiske historiske hendelser fra andre verdenskrig.  Skaperen, Anthony Horowitz, mente at historisk nøyaktighet var viktig for å hedre veteranene fra krigen.

Enkelte elementer, som havnepiren i Hastings, er feil eller anakronismer. Havnepiren vises mange ganger gjennom hele serien, selv om den ble bygget først mange år etter krigen. Også Foyles rang som  Chief Superintendent ble faktisk ikke introdusert før i 1949.

I episoden Bad Blood, som foregår i 1942, blir medikamentet streptomycin brukt for å kurere Sams miltbrann, men streptomycin ble ikke isolert før i oktober 1943.

Referanser

Eksterne lenker 


Kategori:Britiske politi-TV-serier
Kategori:Britiske dramaserier
Kategori:Britiske krimserier
Kategori:Dramaproduksjoner på TV om andre verdenskrig
Kategori:Britiske TV-produksjoner fra 2000-årene
Kategori:Britiske TV-produksjoner fra 2010-årene
Kategori:TV-produksjoner på ITV